Lav et referat af nedenstående tekst:

Tekst:
Den løbske Vestas-vindmølle på Mors har nu endelig mistet pusten. Lørdag morgen var der så meget styr over situationen, at teknikere fra Vestas kunne slå bremsen i på møllen, der har et vingefang på 39 meter. - Vi har været på stedet siden i går, og da vinden løjede af, stoppede møllen med at rotere, så vores folk kunne gå ind og bremse vingerne, fortæller pressechef i Vestas, Kristian Holmelund Jakobsen, til TV MIDTVEST. Den 39 meter høje Vestas-mølle begyndte torsdag at snurre ukontrolleret rundt, og flere forsøg fra myndighedernes side på at bringe den til standsning viste sig at være forgæves. Midt- og Vestjyllands Politi sendte blandt andet bud efter Kystredningstjenesten i Thyborøn, som med en raket sendte et tov med en brudstyrke på 40 tons op mod møllen - men uden held. Vingerne skar tovet over, som var det blødt smør. 27 år gammel Møllen blev sat op på marken ved Elsøvej for 27 år siden - hvorfor den pludselig kom ud af kontrol, er endnu uvist. - Der begynder nu et arbejde med en tilbundsgående undersøgelse af, hvad der forårsaget situationen, siger pressechef Kristian Holmelund Jakobsen.

Referat:
Lørdag morgen holdt vingerne op med at rotere, så teknikere fra Vestas kunne slå bremsen i.